CELEX: 32006R1134
Language: lt
Date: 2006-07-25 00:00:00
Title: 2006 m. liepos 25 d.  Komisijos reglamentas (EB) Nr. 1134/2006, iš dalies keičiantis ir pataisantis Reglamentą (EB) Nr. 795/2004, nustatantį išsamias bendrosios išmokos schemos, pateiktos Tarybos reglamente (EB) Nr. 1782/2003, įgyvendinimo taisykles

26.7.2006   
            
            
               LT
            
            
               Europos Sąjungos oficialusis leidinys
            
            
               L 203/4
            
         
      KOMISIJOS REGLAMENTAS (EB) Nr. 1134/2006
   2006 m. liepos 25 d.,
   iš dalies keičiantis ir pataisantis Reglamentą (EB) Nr. 795/2004, nustatantį išsamias bendrosios išmokos schemos, pateiktos Tarybos reglamente (EB) Nr. 1782/2003, įgyvendinimo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 145 straipsnio d punktą ir 155 straipsnį,
   kadangi:
   
               (1)
            
            
               2004 m. balandžio 21 d. Komisijos reglamente (EB) Nr. 795/2004, nustatančiame išsamias bendrosios išmokos schemos, pateiktos Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles (2), nustatytos bendrosios išmokos schemos įgyvendinimo taisyklės, taikomos nuo 2005 m.
            
         
               (2)
            
            
               Reglamento (EB) Nr. 795/2004 I priede nustatyta data, nuo kurios regionuose, kuriuose javų derlius dėl klimato sąlygų paprastai nuimamas anksčiau nei nurodyta Reglamento (EB) Nr. 1782/2003 51 straipsnio b punkte, galima laikinai leisti auginti antrines kultūras. Ispanijos ir Prancūzijos prašymu šioms valstybėms narėms turėtų būti nustatyta tokia data.
            
         
               (3)
            
            
               Reglamento (EB) Nr. 795/2004 48a straipsnį papildant naujomis dalimis buvo padaryta klaida. Dvi dalys buvo pažymėtos 10 numeriu ir pridėtos Komisijos reglamentu (EB) Nr. 1701/2005 (3) ir Komisijos reglamentu (EB) Nr. 2183/2005 (4). Siekiant aiškumo neteisingai sunumeruotas dalis reikėtų sunumeruoti teisingai.
            
         
               (4)
            
            
               Be to, formuluojant Reglamentu (EB) Nr. 2183/2005 pridėtą 10 dalį, Maltai ir Slovėnijai buvo klaidingai suteikta teisė teikti paramą už alyvmedžių giraites 2006 m. Minėtoje dalyje nurodytos neteisingos didžiausios sumos, nes jos neatitinka sumų, kurios turėtų būti apskaičiuotos pagal bendrosios išmokos sistemą. Jos turi atitikti šių valstybių narių alyvuogių aliejaus komponentą, 2006 m. nurodytą Reglamento (EB) Nr. 1782/2003 VIIIa priede. Todėl reikėtų pataisyti pirmiau minėtą nuostatą.
            
         
               (5)
            
            
               Todėl reikėtų atitinkamai iš dalies pakeisti ir pataisyti Reglamentą (EB) Nr. 795/2004.
            
         
               (6)
            
            
               Šiame reglamente numatytos priemonės atitinka Tiesioginių išmokų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 795/2004 I priedas pakeičiamas šio reglamento priedu.
   2 straipsnis
   Reglamento (EB) Nr. 795/2004 48a straipsnio 10 dalis, pridėta Reglamentu (EB) Nr. 2183/2005, bei jo 11 dalis pakeičiamos tokiu tekstu:
   
      „11.   Malta ir Slovėnija gali skirti pagalbą alyvuogių augintojams už kiekvieną alyvuogių auginimo geografinėje informacijos sistemoje nurodytą hektarą 2006 metais pagal ne daugiau kaip penkias alyvuogėmis apsodintų plotų kategorijas, kaip nurodyta Reglamento (EB) Nr. 1782/2003 110i straipsnio 2 dalyje, neviršijant atitinkamai 47 000 arba 120 000 EUR.
      12.   Slovėnijai Tarybos reglamento (EEB) Nr. 1696/71 (5) 12 ir 13 straipsniai ir Tarybos reglamentas (EB) Nr. 1098/98 (6) toliau atitinkamai galioja 2006 metų derliaus atžvilgiu iki 2006 m. gruodžio 31 d.
   
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   2 straipsnis taikomas nuo 2006 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. liepos 25 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 319/2006 (OL L 58, 2006 2 28, p. 32).
   
      (2)  OL L 141, 2004 4 30, p. 1. Reglamentas su paskutiniais pakeitimais, padarytais Reglamentu (EB) Nr. 658/2006 (OL L 116, 2006 4 29, p. 14).
   
      (3)  OL L 273, 2005 10 19, p. 6.
   
      (4)  OL L 347, 2005 12 30, p. 56.
   
      (5)  OL L 175, 1971 8 4, p. 1.
   
      (6)  OL L 157, 1998 5 30, p. 7.“
   
      PRIEDAS
      
         
            „I PRIEDAS
            
                        Valstybė narė
                     
                     
                        Data
                     
                  
                        Belgija
                     
                     
                        Liepos 15 d.
                     
                  
                        Danija
                     
                     
                        Liepos 15 d.
                     
                  
                        Vokietija
                     
                     
                        Liepos 15 d.
                     
                  
                        Pietų Graikija (Peloponesas, Jonijos salos, Vakarų Graikija, Atika, Pietų Egėjo salos ir Kreta)
                     
                     
                        Birželio 20 d.
                     
                  
                        Vidurio ir Šiaurės Graikija (Rytų Makedonija ir Trakija, Vidurio Makedonija, Vakarų Makedonija, Epyras, Tesalija, žemyninė (Sterea) Graikija ir Šiaurės Egėjo salos)
                     
                     
                        Liepos 10 d.
                     
                  
                        Ispanija
                     
                     
                        Liepos 1 d.
                     
                  
                        Prancūzija: Akvitanija ir Pietų Pirėnai
                     
                     
                        Liepos 1 d.
                     
                  
                        Prancūzija: Elzasas, Overnė, Burgundija, Bretanė, Centras, Ardėnų Šampanė, Korsika, Fransas-Kontas, Il de Fransas, Langedokas-Rusijonas, Limuzinas, Lotaringija, Šiaurės Pa-de-Kalė, Žemutinė Normandija, Aukštutinė Normandija, Luaros regionas, Pikardija, Puatu-Šaranta, Provansas-Alpės-Žydrasis Krantas ir Ronos Alpės
                     
                     
                        Liepos 15 d.
                     
                  
                        Italija
                     
                     
                        Birželio 11 d.
                     
                  
                        Austrija
                     
                     
                        Birželio 30 d.
                     
                  
                        Portugalija
                     
                     
                        Kovo 1 d.“